钦定古今图书集成/理学汇编/文学典/第184卷 > 《题屈原天问后》前人
## 钦定古今图书集成/理学汇编/文学典/第184卷 > 《题屈原天问后》前人

此书多不可晓处，不可强通。亦有显然谬误，而读者
不觉，又从而妄为之说者。如《启》《棘》《宾》《商》《九辨》《九歌》，王
逸则训“棘”为“陈”，训“宾”为“列”，谓商为五音之商，固已穿
凿。而洪兴祖又以为急相符契，以宾客之礼而作是
乐，尢为迂远。今详此“乃”字以篆文相似而误，“棘”当作
“梦”，“商”当作“天”，言启梦上宾于天，而得此二乐以归耳。
如《列子》《史记》所载周穆王、秦穆公、赵简子等事尔。若
《山海经》云：夏后上三嫔于天，得《九辩》《九歌》以下，则是
当时此书别本，“宾”字亦误作“嫔”，故或者因以为说。虽
实怪妄，不足为据，然“商”字犹作“天”字，则可验矣。柳子
厚贸嫔之云，乃为《山海经》所误，而或者又误解之，三写之。〈阙〉可胜叹哉。